**ΕΝΟΤΗΤΑ 10 Ελληνική Επανάσταση και Ευρώπη**

Η διεθνής συγκυρία (δυσμενής): Οι ευρωπαϊκές δυνάμεις (Αγγλία, Ρωσία, Αυστρία, Πρωσία) μόλις είχαν νικήσει τον Ναπολέοντα και προσπαθούσαν να διαμορφώσουν τις ισορροπίες εκείνες που θα απέτρεπαν εκτεταμένους πολέμους.

**◉ 1821-1822:** Οι Δυνάμεις κράτησαν σταθερά αρνητική στάση απέναντι στην

Ελληνική Επανάσταση.

**◉** Όταν ξέσπασε η Επανάσταση ο τσάρος την αποκήρυξε (χάρη στον Καποδίστρια διαμορφώθηκε μία πιο ευνοϊκή άποψη αργότερα).

**Μεταστροφή της Κατάστασης**

◉ 1823: Ο Τζ. Κάνιγκ (Άγγλος υπουργός Εξωτερικών) αναθεώρησε την πολιτική της χώρας του και αναγνώρισε τους Έλληνες ως εμπόλεμη δύναμη.

◉ Η Ρωσία ανησυχώντας γνωστοποιεί στα 1824 το σχέδιο των τριών τμημάτων: προέβλεπε τον σχηματισμό τριών αυτόνομων ελληνικών ηγεμονιών (απορρίπτεται και από τους Έλληνες και από τον Σουλτάνο).

**Αγγλορωσικές Επιρροές**

◉ **Η Αγγλία κερδίζει έδαφος**: Η κυβέρνηση Κουντουριώτη προώθησε τη σύναψη 2 δανείων (1824, 1825).

◉ Λίγο αργότερα κάποιοι Έλληνες υπογράφουν την **πράξη προστασίας** (έγγραφο με το οποίο ζητούσαν από την Αγγλία προστασία)˙ ο Δ. Υψηλάντης δεν υπέγραψε.

◉ **1823-1825**: Οι Έλληνες νομίζοντας ότι η λύση θα έρθει από τις Δυνάμεις δημιουργούν στην Ελλάδα κόμματα:

α) αγγλικό κόμμα (Αλ. Μαυροκορδάτος)

β) γαλλικό κόμμα (Ι. Κωλέττης),

γ) ρωσικό κόμμα (Α. Μεταξάς, Θ. Κολοκοτρώνης).

**Το Κίνημα του Φιλελληνισμού**

**◉ Ορισμός:** Ο φιλελληνισμός στρεφόταν εναντίον τόσο της οθωμανικής απολυταρχίας όσο και της Ιερής Συμμαχίας.

**◉ Παράγοντες γέννησης:** α) ο φιλελευθερισμός και β) ο επαναστατικός ριζοσπαστισμός (Γαλλική Επανάσταση).

**◉ Λόγοι ανάπτυξης:** α) θαυμασμός των Ευρωπαίων για τον αρχαίο ελληνικό πολιτισμό, β) αποτροπιασμός για τις βιαιότητες των Τούρκων σε βάρος άμαχων Ελλήνων, γ) συγκίνηση που είχαν προκαλέσει οι ελληνικές επιτυχίες.

**◉ Στήριξη:** α) οικονομική ενίσχυση (χρήματα, εφόδια), β) ηθική (εκδηλώσεις συμπαράστασης).

**◉ Προσωπική συμμετοχή:** Υπήρχαν και Φιλέλληνες που ήρθαν, πολέμησαν και πέθαναν στην Ελλάδα (Λόρδος Μπάιρον, πέθανε στο πολιορκημένο Μεσολόγγι, 1824).

**Η Ίδρυση του Ελληνικού Κράτους**

**◉ 6 Ιουλίου 1827:** Συνθήκη του Λονδίνου (Αγγλία, Γαλλία και Ρωσία αποφασίζουν την ίδρυση αυτόνομου ελληνικού κράτους)˙ η άρνηση αποδοχής της Συνθήκης από τον Σουλτάνο προκάλεσε τη Ναυμαχία του Ναβαρίνου (8-Οκτωβρίου 1827): οι Δυνάμεις κατέστρεψαν ολοσχερώς τον τουρκοαιγυπτιακό στόλο.

**◉ 1828-1829:** Η Τουρκία ηττάται στο ρωσοτουρκικό πόλεμο και ο Σουλτάνος αναγκάζεται να δεχθεί όλες τις μέχρι τότε συνθήκες.

**◉** Για να μην αποκομίσει η Ρωσία μόνη της τα οφέλη από την ανεξαρτησία της Ελλάδος, η Αγγλία και η Γαλλία προτείνουν τη δημιουργία ανεξάρτητου ελληνικού κράτους˙ **22 Ιανουαρίου 1830, Αγγλία – Γαλλία – Ρωσία** υπογράφουν το Πρωτόκολλο της Ανεξαρτησίας (η 1η επίσημη διεθνής διπλωματική πράξη που αναγνωρίζει την Ελλάδα κράτος ανεξάρτητο και κυρίαρχο), τα σύνορα ορίστηκαν στον Αχελώο και Σπερχειό ποταμό και η βασιλεία ανατέθηκε στον πρίγκιπα Λεοπόλδο του Σαξ Κόμπουργκ, ο οποίος όμως αρνήθηκε.

**Λέξεις κλειδιά*:***

*Μεγάλες Δυνάμεις, διπλωματικές ενέργειες, δάνεια, πράξη προστασίας, φιλέλληνες,*

*πρωτόκολλο Ανεξαρτησίας*

<https://maccunion.files.wordpress.com/2013/03/161.jpg>

<http://users.sch.gr/ipap/Ellinikos_Politismos/Istoria_c/c-02-10.htm>